Merlene Ottey

**Merlene Joyce Ottey** OD (s. 10. toukokuuta 1960 Hanover, Jamaika) on jamaikalaissyntyinen, vuodesta 2002 alkaen Sloveniaa edustanut pikajuoksija. Ottey on saavuttanut MM-kisoissa kolme kultaa, neljä hopeaa ja seitsemän pronssia; olympialaisissa hän on saanut kolme hopeaa ja kuusi pronssia. 23 arvokisamitalia on enemmän kuin yhdelläkään toisella yleisurheilijalla.

Hän on juossut kaikkien aikojen kuudenneksi parhaan ajan naisten 100 metrillä ja kolmanneksi parhaan ajan 200 metrillä.

Ottey valittiin vuonna 1990 . Otteyn saavutukset ja hänen uransa pituus ovat antaneet hänelle lempinimen *radan kuningatar*. Otteystä käytettiin aikoinaan myös nimeä *pronssikuningatar*, koska hän ei lukuisista arvokisamitaleistaan huolimatta voittanut henkilökohtaista MM- tai olympiakultamitalia ennen Stuttgartin MM-kilpailuja vuonna 1993.

## Opiskelu
Ottey muutti vuonna 1979 Yhdysvaltoihin ja aloitti opinnot Nebraskan yliopistossa. Hän valmistui Nebraskasta vuonna 1984 suoritettuaan Bachelor of Arts -tutkinnon. 

## Urheilu-ura
### 1970-luku
Ensimmäisen arvokisamitalinsa Ottey saavutti vuonna 1979 oltuaan kolmas 200 metrillä Pan-Amerikan kisoissa.

### 1980-luku
Moskovan olympialaisissa 1980 Ottey sai pronssia 200 metrillä. Helsingin MM-kilpailuissa 1983 hän voitti hopeaa 200 metrillä ja pronssia pikaviestissä. Los Angelesin olympialaisissa 1984 Ottey sai pronssia sekä 100 että 200 metrillä. Rooman MM-kilpailuissa 1987 hän toisti Los Angelesin olympialaisten saavutuksensa.

### 1990-luku
Tokion MM-kilpailuissa 1991 Ottey sai niin ikään pronssia sekä 100 että 200 metrillä, minkä lisäksi hän voitti kultaa pikaviestissä. Barcelonan olympialaisissa 1992 Ottey sai pronssia 200 metrillä. Stuttgartin MM-kilpailuissa 1993 hän voitti kultaa 200 metrillä, hopeaa 100 metrillä ja pronssia pikaviestissä. Göteborgin MM-kilpailuissa 1995 Ottey voitti jälleen kultaa 200 metrillä, minkä lisäksi hän sai hopeaa sekä 100 metrillä että pikaviestissä. Atlantan olympialaisissa 1996 Ottey sai hopeaa sekä 100 että 200 metrillä ja pronssia pikaviestissä. Ateenan MM-kilpailuissa 1997 hän voitti pronssia 200 metrillä.

### 2000-luvun alku
Otteyn viimeisin arvokisamitali on hopea vuoden 2000 olympialaisten 4&nbsp;×&nbsp;100 metrin viestistä. Hän oli Sydneyssä 100 metrillä neljäs, mutta hänet palkittiin myöhemmin pronssilla KOK:n päätöksellä kisan voittaneen Marion Jonesin dopingtapauksen vuoksi. Vuodesta 2002 alkaen Ottey edusti Sloveniaa koska koki, että Jamaikan yleisurheiluliitto katsoi hänet liian vanhaksi kilpailemaan mutta hän itse koki, että osaa vielä juosta riittävän nopeasti.

#### Kilpailukausi 2007
Ottey edusti Sloveniaa Osakan vuoden 2007 yleisurheilun maailmanmestaruuskisoissa naisten 100 metrin pikajuoksussa. Hän oli kisojen ainoa urheilija, joka oli ollut mukana ensimmäisissä MM-kisoissa 1983 Helsingissä. Hän karsiutui naisten 100 metrin alkuerien ensimmäisellä kierroksella ajalla 11,64 sekuntia, juostuna 1,3 m/s myötätuuleen, joka uupui 0,08 sekuntia hänen kauden 2007 parhaastaan. 47-vuotiaan Otteyn paras aika 100 metrillä vuodelta 2007 oli 4. elokuuta 2007 1,8 m/s vastatuuleen Italian Mallesissa juostu 11,56 sekuntia. Vaikka menestystä Osakassa ei tullutkaan, Ottey ei pitänyt alkuerien jälkeen mahdottomana osallistumistaan Pekingin olympiakisoihin 2008, edellyttäen että hän pysyy terveenä ja kykenee vakavaan harjoitteluun.
Merlene Ottey Osakassa mahdollisuudestaan osallistua Pekingin 2008 olympiakisoihin:

#### Kilpailukausi 2008
Ottey harjoitteli alkuvuoden 2008 Kaliforniassa. Tavoitteena oli saavuttaa peruskunto, joka mahdollistaisi osallistumisen Pekingin olympiakisoihin. Kautena 2007 Ottey kärsi allergiasta, mikä esti täysipainoisen harjoittelun.  

Otteyn kauden 2008 paras aika naisten 100 metrillä syntyi 11. heinäkuuta 2008 Mariborissa, Sloveniassa kun Ottey juoksi 1,3 m/s myötätuuleen 11,60 sekuntia. 19. heinäkuuta 2008 Mariborissa, Slovenian yleisurheilun mestaruuskisoissa Ottey juoksi naisten 100 metrin kisan finaalissa. Kisan finaalissa Otteyn 2,0 m/s myötätuuleen juoksema 11,61 sekuntia oikeutti toiseen sijaan. Pekingin olympiakisojen B-raja jäi kuitenkin rikkomatta ja siksi Otteyta ei nähty Pekingin olympialaisissa kilpailijana. 
### 2010-luku
#### Kilpailukausi 2010 – maailmanennätyksiä 100 ja 200 metrillä 50-vuotiaiden sarjassa

Ottey aloitti vuoden 2010 kilpailukauden 6. kesäkuuta 2010 Slovenian Postojnassa, juoksemalla alkuerissa 50-vuotiaiden 100 metrin maailmanennätyksen 11,95 0,9 m/s myötätuuleen. Voimassa ollut 50-vuotiaiden ennätys oli Philipa Raschkerin 17. toukokuuta 1997 juostu 12,50. Ottey vielä paransi aikaansa juoksemalla seuraavana päivänä 11,72.

13. heinäkuuta Ottey juoksi Novo Mestossa ajan 11,71 tullen toiseksi ja häviten 0,04 sekuntia 24-vuotiaalle slovenialaiselle Sabina Veitille. Ottey valittiin EM-kisoihin Slovenian 4&nbsp;×&nbsp;100 metrin viestijoukkueeseen.

Ottey juoksi myös uuden 50-vuotiaiden 200 metrin maailmanennätyksen 18. heinäkuuta 2010 Slovenian mestaruuskisoissa. Ottey juoksi alkuerissä ajan 24,33 0,9 m/s myötätuuleen parantaen Marie Lande Mathieun nimissä ollutta 50-vuotiaiden ennätystä 1,22 sekuntia. Finaalissa Ottey juoksi 1,1 m/s myötätuuleen ajan 24,38 tullen viidenneksi. 

#### Kilpailukausi 2011

Koska Ottey sairasteli usein kilpailukaudella 2011 tuloksia ei kertynyt paljoa. Silti kauden paras 100 metrin aika oli Sundsvallissa 31. heinäkuuta 2011 juostu 11,77, 0,3 m/s myötätuuleen  ja paras 200 metrin aika Slovenian Novo Mestossa 13. heinäkuuta 2011 juostu 24,64, -1,2 m/s vastatuuleen. 

#### Kilpailukausi 2012
52-vuotias Merlene Ottey juoksi Helsingin EM-kisojen Slovenian 4&nbsp;×&nbsp;100 metrin alkuerässä viestijoukkueessa ankkuriosuuden. Slovenian naisten viestikvartetti saavutti ajan 44,28 ja sijoittui erässään kuudenneksi eikä päässyt finaaliin. Tämän kauden paras aika Otteyllä on Mariborissa 0,9 m/s myötätuuleen juostulla 100 metrillä 11,82

## Henkilökohtaiset ennätykset
Merlene Otteyn henkilökohtaiset pikamatkojen juoksuennätykset.

### Merlene Otteyn maailmanennätykset seniori-ikäluokissa

## Saavutuksia

* Ottey on saavuttanut kuusi mitalia sisäratojen MM-kilpailuissa, minkä ennätyksen on myöhemmin ylittänyt Maria Mutola
* Ottey on ensimmäinen nainen, joka on juossut niin 60 metriä alle 7 sekunnin, 100 metriä alle 11 sekunnin (jonka tehnyt kaikkiaan 67 kertaa) kuin 200 metriä (sisällä) alle 22 sekunnin
* Otteyn nimissä on naisten 200 metrin hallimaailmanennätys 21,87 
* Ottey on juossut nopeimmat 100 ja 200 metriä samana päivänä
* Otteylla on 57 peräkkäistä voittoa sadalla metrillä – enemmän kuin kenelläkään toisella naisella – ja 34 peräkkäistä voittoa 200 metrillä
* Ottey on juossut nopeimman ajan kaikissa ikäluokissa välillä 30–40 vuotta
* Otteysta tuli ensimmäinen englanninkielisen Karibian naisolympiamitalisti hänen oltuaan kolmas 200 metrillä Moskovan olympialaisissa 1980
* Otteysta tuli vanhin naispuolinen yleisurheilun maailmanmestari hänen voitettuaan 200 metriä vuoden 1995 Göteborgin MM-kilpailuissa 35 vuoden ja 92 päivän iässä. Nykyään vanhin maailmanmestari on Ellina Zvereva.
* Otteysta tuli vanhin yleisurheilun MM-mitalin saanut nainen hänen oltuaan kolmas vuoden 1997 Ateenan MM-kilpailujen 200 metrillä 37 vuoden ja 90 päivän iässä. Nykyään vanhin MM-mitalisti on Ellina Zvereva.
* Ottey on valittu Jamaikan parhaaksi naisurheilijaksi 15 kertaa vuosina 1979–1997 
* Ottey on vanhin urheilija, joka on osallistunut yleisurheilun EM-kilpailuihin Helsingissä 2012 (52 vuotta 2 kuukautta 20 päivää)

## Muuta
* 1980-luvun puolivälissä Ottey oli aviossa yhdysvaltalaisen korkeushyppääjä ja aitajuoksija Nat Pagen kanssa ja käytti tällöin nimeä Ottey-Page. 
* Jamaikan parlamentti on myöntänyt Otteylle arvonimen *Officer of the Order of Distinction*.
 
### Arvokisamitalit
*Otteyn olympiamitalit:
**Moskova 1980          200 m pronssi
**Los Angeles 1984     100 m & 200 m pronssi
**Barcelona 1992       200 m pronssi
**Atlanta 1996         100 m & 200 m hopea & 4&nbsp;×&nbsp;100 m pronssi
**Sydney 2000          4&nbsp;×&nbsp;100 m hopea & 100 m pronssi
*Otteyn MM-mitalit:
**Helsinki 1983            200 m hopea & 4&nbsp;×&nbsp;100 m pronssi
**Rooma 1987                100 m & 200 m pronssi
**Tokio 1991               100 m & 200 m pronssi & 4&nbsp;×&nbsp;100 m kulta
**Stuttgart 1993           100 m hopea & 200 m kulta & 4&nbsp;×&nbsp;100 m pronssi
**Göteborg 1995          100 m hopea & 200 m kulta & 4&nbsp;×&nbsp;100 m hopea
**Ateena 1997              200 m pronssi

## Lähteet
### Lähdeviitteet

## Aiheesta muualla